**ТҮСІНДІРМЕ ЖАЗБА  
Цифрлық активтердің құнын және олардың түрлерінің тізбесін айқындау, жариялау тәртібін айқындау туралы Қазақстан Республикасының   
Қаржы министрінің бұйрық жобасына**

(бұдан әрі – Жоба)

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына, сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасы Салық кодексінің 325-бабының   
4-тармағына сәйкес цифрлық активтер бойынша табысты есептеу үшін әзірленген.

**3. Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі (тиісті есептеулер, қаржыландыру көзіне сілтеме, Республикалық бюджеттік комиссия шешімінің көшірмесі түсіндірме жазбаға міндетті түрде қоса беріледі).**

Жобаны қабылдау республикалық бюджеттен қаржы бөлуді талап етпейді.

**4. Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау әлеуметтік-экономикалық және/немесе құқықтық теріс салдарға әкелмейді.

**5. Күтілетін нәтижелердің нақты мақсаттары мен мерзімдері.**

Жобаның мақсаты цифрлық майнингті, цифрлық биржа және цифрлық майнинг пул қызметін жүзеге асыратын түлғалар өндірілген цифрлық активтер бойынша табыс есептеу мақсатында цифрлық активтердің құнын және олардың түрлерінің тізбесін айқындау, жариялау тәртібін айқындау.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.**

Қажет етпейді.

**7. Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілерінің шығындарын төмендетуді және (немесе) ұлғайтуды растайтын есептеулердің нәтижелері.**

Қажет етілмейді.

**Қазақстан Республикасы**

**Қаржы министрі М. Такиев**